Golpo Leyte

Ti Golpo Leyte ket ti maysa a golpo iti rehion ti Akindaya a Visayas iti Filipinas. Ti luek ket parte ti Baybay Filipinas iti Taaw Pasipiko, ken beddengan babaen dagiti dua nga isla; ti Samar iti amianan ken ti Leyte iti laud. Iti abagatan ti luek ket ti Isla ti Mindanao, a naisina manipud iti Leyte babaen ti Lingsat Surigao.Merriam-Webster's Geographic Dictionary, Third Edition, p. 647. Ti Isla Dinagat ket sangkapaset a mangrikep iti golpo iti abagatan a daya, ken ti bassit nga Isla Homonhon ken Isla Suluan, ket mangsakkaw iti akindaya a sumrekan ti Golpo. Daytoy ket agarup a 130 km (80 mi) iti amianan-abagatan, ken 60 km (40 mi) iti daya-laud.

Adda dagiti nadumaduma nga ili a mabirukan iti aplaya ti golpo: ti Balangiga, Giporlos, Guiuan, Lawaan, Mercedes, Quinapondan ken Salcedo. Adda pay dagiti sangapulo ket maysa a reserba ti baybay iti rehion ti golpo.

200px|thumbnail|left|Ti Golpo Leyte iti asideg ti Guinsaugon

Ti Golpo Leyte ket isu pay idi ti lugar ti Gubat ti Golpo Leyte , a gumay-at iti Lingsat Surigao idi las-ud ti Gubat ti Lingsat Surigao, ti kadakkelan a gubat iti marina iti Sangalubongan a Gubat II ken nangrugian titi panagpatingga ti Panangsakup ti Hapon iti Filipinas.

Idi 2013, ti Bagio Haiyan ket nagpataud iti anud ti danum idiay Golpo Leyte, ken nagresultaan daytoy iti adu a pannakapukaw iti biag, daga ti agrikultura ken tagikua iti igid ti aplaya ti Leyte.

 Panagkalap 
Ti Golpo Leyte ket inaganan babaen ti Estado nga Unibersidad ti Leyte a kas maysa kadagiti kangrunaan a pagkalapan a lugar iti Leyte ken Samar. Kas met dagiti sabali a nabaknang a lugar ti pagkalapan a kas ti Luek Maqueda ken Luek Carigara, ti golpo ket ammo para kadagiti adu a makalap a munamon, baramban, pasayan ken dagiti kappi. Maysa pay daytoy idi kadagiti kabaknangan a rekurso dagiti kappi ti pitak idi 1985.  Bumasbassiten dagiti makalap nga ikan iti golpo gapu ti panagusar iti panagkalap iti dinamita. Dinadael ti bagio Haiyan ti natangken a kalub ti korales iti kaunegan ti lugar ti golpo, ken nakaro pay daytoy a mangpabassit iti makalap nga ikan.

 Dagiti nota 

 Dagiti akinruar a silpo 

Kategoria:Dagiti golpo ti Filipinas